9. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.19709/1.179 της 6/29 Ιουλ.1966 (ΦΕΚ  Β΄ 476) Περί του χρόνου ενάρξεως καταβολής εισφορών εις ΙΚΑ, δια τον Κλάδον Παροχών Ασθενείας και Μητρότητος, των συνταξιούχων Ειδικών Ταμείων. Έχοντες υπ’ όψιν : 1)Τας διατάξεις της παρ.2 του άρθρ.2 του Ν.Δ.4104/60 «περί τροποποιήσεως και συμπληρώσεως της νομοθεσίας περί Κοινωνικών Ασφαλίσεων και άλλων τινών Οργανωτικών και διοικητικών διατάξεων». 2)Την υπ’ αριθ.606/33/9.11.65 πρότασιν του Διοικητικού Συμβουλίου του ΙΚΑ, διαβιβασθείσαν ημίν δια της υπ’ αριθ.31619/Φ.Υ .Α.Α./17.2.66 αναφοράς του Ιδρύματος Κοινωνικών Ασφαλίσεων, αποφασίζομεν: Τροποποιούντες την υπ’ αριθ.37075/1.388/ 10.10.60 ημετέραν Απόφασιν «περί του χρόνου ενάρξεως της παρά τω ΙΚΑ ασφαλίσεως Ασθενείας συνταξιούχων, Οργανισμών Κοινωνικής Ασφαλίσεως» (ΦΕΚ  440/60 τ. Β΄), ορίζομεν όπως η υποχρέωσις καταβολής εισφοράς εις το Ίδρυμα Κοινωνικών Ασφαλίσεων, δια τον Κλάδον Παροχών Ασθενείας και Μητρότητος, απάντων των βάσει της παρ.2 του άρθρ.2 του Ν.Δ.4104/60 καλυπτομένων δι’ ασθένειαν συνταξιούχων παντός ειδικού Ταμείου, άρχεται : α) Δια μεν τους ήδη συνταξιούχους παντός Ειδικού Ταμείου από της ημερομηνίας ισχύος της σχετικής Αποφάσεως περί ασφαλίσεώς των εις το ΙΚΑ, δια τον Κλάδον Παροχών Ασθενείας και Μητρότητος. β) Δια δε τους μελλοντικώς συνταξιοδοτηθησομένους από την πρώτην του επομένου μηνός, εκείνου καθ’ ον θα εκδίδεται η περί απονομής συντάξεως απόφασις του οικείου Ταμείου. Η παρούσα δημοσιευθήτω δια της Εφημερίδος της Κυβερνήσεως. Σελ. 252(γ) Τεύχος 1301-Σελ.40 